དྲ་རྒྱ་ཐོག་མར་གསར་གཏོད་བྱུང་བ་ནས་བཟུང་དྲ་ནང་གི་སྤྱི་ཚོགས་ཤིག་གྲུབ་ཡོད།དེ་ཡང་ཐོག་མར་གློག་འཕྲིན་དང་བྷུ་ལི་ཊིན་བྷོཌ་དར་ཡོད།བརྒྱུད་ལམ་དེ་གཉིས་ཐོག་ནས་འཛམ་གླིང་ས་ཕྱོགས་འདྲ་མིན་ནང་ཡོད་པའི་མི་ཕན་ཚུན་དབར་འབྲེལ་བ་མུ་མཐུད་གནས་རྒྱུའི་གོ་སྐབས་ཤིག་བསྐྲུན་པ་ཙམ་མ་ཟད།ཡིག་འབྲེལ་དང་གནད་དོན་བྱེ་བྲག་པ་གཅིག་གི་ཐོག་ཕན་ཚུན་བསམ་ཚུལ་བརྗེ་ལེན་བྱ་རྒྱུའི་གོ་སྐབས་ཀྱང་བསྐྲུན་ཡོད།དེང་སྐབས་སྤྱི་ཚོགས་དྲ་རྒྱའི་ཐོག་འབྲེལ་བ་བྱ་རྒྱུའི་བརྒྱུད་ལམ་ཧ་ཅང་ཁྱབ་ཆེན་པོ་ཆགས་ཡོད་པར་བརྟེན།བརྡ་ལན་དང་འདྲ་པར།དེ་བཞིན་ཡིག་སྣོད་སོགས་དྲ་རྒྱ་བརྒྱུད་གཏོང་ལེན་བྱེད་ཐུབ་པ་མ་ཟད།རང་ཉིད་ས་གནས་གང་དུ་ཡོད་པ་དང་ལས་དོན་ཅི་ཞིག་བྱེད་བཞིན་ཡོད་པའི་གནས་ཚུལ་རྣམས་དྲ་རྒྱ་བརྒྱུད་དེ་མ་ཉིད་དུ་གནས་ཚུལ་རྣམས་གཏོང་ལེན་བྱེད་ཐུབ་པ་སོགས་བྱེད་ལས་མང་དག་ཅིག་ཡོད།